CELEX: E2001J0001
Language: da
Date: 2002-02-22
Title: Domstolens dom af 22. februar 2002 i sag E-1/01: Hörður Einarsson mod den islandske stat (Momsdifferentiering på bøger — Artikel 14 i EØS-aftalen — Konkurrerende produkter — Indirekte beskyttelse af indenlandske produkter)

Vigtig juridisk meddelelse

|

E2001J0001

Domstolens dom af 22. februar 2002 i sag E-1/01: Hörður Einarsson mod den islandske stat (Momsdifferentiering på bøger — Artikel 14 i EØS-aftalen — Konkurrerende produkter — Indirekte beskyttelse af indenlandske produkter)  

EF-Tidende nr. C 115 af 16/05/2002 s. 0013 - 0013

Domstolens domaf 22. februar 2002i sag E-1/01: Hörður Einarsson mod den islandske statMomsdifferentiering på bøger - Artikel 14 i EØS-aftalen - Konkurrerende produkter - Indirekte beskyttelse af indenlandske produkter(2002/C 115/05)I sag E-1/01: anmodning forelagt domstolen af Héraðsdómur Reykjavíkur (Reykjavík byret) i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol med henblik på en rådgivende udtalelse i den verserende sag, Hörður Einarsson mod den islandske stat, om fortolkning af EØS-aftalens artikel 4, 10 og 14 har domstolen sammensat af formanden Thór Volhjálmsson og dommerne Carl Baudenbacher og Per Tresselt (refererende dommer) afgivet en rådgivende udtalelse af 22. februar 2002 med følgende konklusion:1) En EØS-stats beføjelse til at pålægge moms udelukker ikke anvendelsen af EØS-reglerne.2) En national bestemmelse i en EØS-stat om, at bøger på den pågældende EØS-stats sprog pålægges en lavere momssats end bøger på udenlandske sprog, er uforenelig med artikel 14 i EØS-aftalen.3) En sådan national bestemmelse kan ikke begrundes ud fra hensynet til offentlighedens interesse i at fremme det nationale sprogs stilling.4) Når en bestemmelse i national lov er uforenelig med artikel 14 i EØS-aftalen, og den artikel er gennemført i national lov, opstår der en situation, der er omfattet af protokol 35 til EØS-aftalen, i henhold til hvilken EFTA-staterne forpligter sig til om fornødent at fastsætte en lovbestemmelse, der sikrer, at EØS-reglerne har forrang i disse tilfælde.